കുഞ്ഞുങ്ങളെ എന്തു വിളിക്കും ? നാട്ടു പന്നിക്കുട്ടികള് എന്നു വിളിക്കാമോ? കാട്ടുപന്നി നാട്ടിലെത്തി വീടു കൈയേറി പ്രസവിച്ചു അതും പത്തോളം കുഞ്ഞുങ്ങള് പീരുമേട്: നാട്ടിലെ നിയമം കാട്ടിലുണ്ടെങ്കില് കാട്ടുപന്നിക്കു പിറന്ന നാട്ടു പന്നിക്കുട്ടികള് എന്നു വിളിക്കാമായിരുന്നു. വണ്ടിപ്പെരിയാര് വള്ളക്കടവിലാണ് കാട്ടുപന്നി നാട്ടില് വീട് കൈയേറി പ്രസവിച്ചത്. വീട്ടുകാര്ക്കു വീടിനുള്ളില് കയറാനാകാത്ത സ്ഥിതിയുമായി. വള്ളക്കടവ് പൊന്നഗര് കോളനിയിലെ പതി പൂര്ണമേരിയുടെ വീട്ടിലാണ് അത്യപൂര്വ പ്രസവം നടന്നത്. വീട്ടിലെ താമസക്കാര് ഒരാഴ്ചയായി വീടുപൂട്ടി തമിഴ്നാട്ടിലെ ബന്ധുവീട്ടിലായിരുന്നു. ഈ സമയത്ത് വീടിന്റെ പിന്ഭാഗത്തെ കതക് തകര്ത്താണ് പന്നികള് അകത്തു കയറിയത്. വീട്ടിലെ സാധനസാമഗ്രികളും പന്നികള് നശിപ്പിച്ചു. സംഭവം വള്ളക്കടവ്, എരുമേലി ഫോറസ്റ്റ് ഓഫീസുകളില് അറിയിച്ചിട്ടും ഉദ്യോഗസ്ഥര് വന്നുനോക്കുന്നതല്ലാതെ വീട്ടിനുള്ളില്നിന്നും കാട്ടുപന്നിയെ മാറ്റാനുള്ള നടപടികള് ഒന്നും ചെയ്തിട്ടില്ല. പത്തോളം കുഞ്ഞുങ്ങള് ഉള്ളതായും അതുകൊണ്ടുതന്നെ കാട്ടുപന്നിയുടെ അടുത്തേക്ക് പോകാന് കഴിയാത്ത സാഹചര്യമാണുള്ളതെന്നും സ്വയമേ ഇറങ്ങിപ്പോകുന്നതുവരെ കാത്തിരിക്കേണ്ടിവരുമെന്നുമാണ് ഉദ്യോഗസ്ഥര് പറയുന്നതെന്നാണ് വീട്ടുകാര് പറയുന്നത്. ബന്ധപ്പെട്ട ഉദ്യോഗസ്ഥര് ഇടപെട്ട് വീടിനുള്ളില് കുഞ്ഞുങ്ങളുമായി കഴിയുന്ന കാട്ടുപന്നിയെ മാറ്റണമെന്നാണ് നാട്ടുകാരുടെ ആവശ്യം. The post കുഞ്ഞുങ്ങളെ എന്തു വിളിക്കും ? നാട്ടു പന്നിക്കുട്ടികള് എന്നു വിളിക്കാമോ? കാട്ടുപന്നി നാട്ടിലെത്തി വീടു കൈയേറി പ്രസവിച്ചു അതും പത്തോളം കുഞ്ഞുങ്ങള് appeared first on RashtraDeepika.